         R O M Â N I A
JUDEŢUL HUNEDOARA 
   MUNICIPIUL  BRAD
        P R I M A R U L   
  Nr.  41/11506/14.03.2022
                                  
R E F E R A T   D E   A P R O B A R E
  pentru modificarea și completarea Hotărârii Consiliului Local nr. 191/2019 privind aprobarea Contractului de administrare a fondului forestier, proprietatea
publică a Municipiului Brad


	Administrarea fondului forestier reprezintă activități cu caracter tehnic, economic și juridic care definesc regimul silvic și care sunt efectuate de către prestator în scopul gestionării durabile a pădurii, precum și activitățile tehnice care trebuie executate pentru menținerea funcțiilor de protecție pentru care au fost create perdelele forestiere de protecție.
	Administrarea fondului forestier deţinut  în proprietatea publică a Municipiului Brad se face potrivit reglementărilor art. 60 din  Legea nr. 46/2008 – Codul Silvic, republicată şi ale capitolului II şi III din Regulamentul de valorificare a masei lemnoase din fondul forestier proprietate publică aprobat prin H.G. nr. 715/2017.
	Prin Hotărârea Consiliului Local nr. 191/2019 s-a aprobat Contractul de administrare a fondului forestier, proprietatea publică a Municipiului Brad. Fondul forestier/ perdeaua forestieră de protecție a Municipiului Brad este în suprafață de 510,90 ha și este amplasat în unitatea administrativ-teritorială a municipiului Brad și a comunei Vața de Jos.
	Ca urmare a controlului efectuat de către Camera de Conturi Hunedoara la Direcția Silvică Hunedoara - Ocolul Silvic Brad s-a dispus completarea contractului de administrare prin act adițional cu valoarea totală a fondului forestier.
	Astfel, prin adresa nr. 2366/GHC/02.03.2022, înregistrată la Primăria Municipiului Brad sub nr. 20341/03.03.2022, Direcția Silvică Hunedoara - Ocolul Silvic Brad  a transmis pentru aprobare Actul adițional nr. 1 la Contractul nr. 1237/31.01.2020 de administrare pentru fond forestier, proprietatea publică a Municipiului Brad.
	Menționez că valoarea totală a fondului forestier proprietate publică a Municipiului Brad, existentă în evidențele contabile ale Municipiului Brad, este de 4.493.513 lei.
	În contextul celor de mai sus am inițiat prezentul proiect de hotărâre prin care am propus modificarea și completarea Hotărârii Consiliului Local nr. 191/2019, respectiv a Contractului nr. 1237/31.01.2020  de administrare a fondului forestier, proprietatea publică a Municipiului Brad prin încheierea Actului adițional nr. 1 și-l supun spre dezbatere plenului Consiliului Local al Municipiului Brad în forma prezentată.
Am propus, de asemenea, împuternicirea Primarul Municipiului Brad să semneze, în numele și pentru Municipiul Brad,  acest act adițional.
	Invoc în susţinerea propunerii mele prevederile art. 10 alin1- alin. 3, art. 12, art. 17,  art. 33 și art. 60 din Legea nr. 46/2008 – Codul Silvic, republicată şi actualizată  şi  ale cap. II și cap. III din Regulamentul de valorificare a masei lemnoase din fondul forestier proprietate publică aprobat prin H.G. nr. 715/2017.

